दिलचस्प है कि यह सब उस जमाने में हो रहा था, जब पुलिस का शासन हुआ करता था. उस राज में हो रहा था, जो जंगलराज की खिलाफत में सुशासन के रुतबे के साथ बना था, और उस राज्य का राजा कहा करता था, कि वह क्राइम, कम्युनलिज्म और करप्शन से समझौते नहीं करता. कानून का इकबाल कभी कम नहीं हो सकता. मगर उस बिहिया कस्बें में पुलिस ने संभवतः सोचा होगा कि इस नैसर्गिक न्याय की कार्रवाई में कानून को मौन ही रहना चाहिए. और वह कहीं नजर नहीं आयी. उस वीडियो में भी जो परसों से ही वायरल हो रहा है.